钦定古今图书集成/明伦汇编/氏族典/第113卷 > 崔颐正
## 钦定古今图书集成/明伦汇编/氏族典/第113卷 > 崔颐正

按《宋史崔颐正传》：“颐正，开封封丘人也。举进士，明经
术。雍熙中为高密尉。秩满，国子祭酒孔维荐之，以为
国学直讲，迁殿中丞。判监李至上言，本监先校定诸
经音疏，其间文字讹谬尚多。伏见国子直讲崔颐正
苦心彊学，博贯九经，问义质疑，有所依据，望令重加
刊正。”咸平初，又有学究刘可名言诸经版本多舛误，
真宗命擢官详正，因访达经义者至，方参知政事，以
颐正对曰：“朕宫中无事，乐闻讲诵。”翼日，召颐正于苑
中说《尚书·大禹谟》，自是日令赴御书院待对。颐正年
老，步趋艰蹇，表求致仕，上命坐，问恤甚至，赐器币，听
以本官致仕，仍充直讲，改国子博士。三年，卒，年七十
九。